Der var engang et smukt kongerige.
Men ikke alt var perfekt.
De var trods alt kun mennesker.
Men kongen var god og retfærdig. Der var rigeligt med afgrøder.
Fuglene kvidrede, børnene lo,
og folk var glade.
Indtil en dag,
hvor et besynderligt mørke lagde sig over landet.
Et mørke, som rakte helt ind i folks hjerter
og slukkede lyset,
indtil der kun var fortvivlelse tilbage.
Kongen svor, at han ville fordrive mørket og redde sit folk.
Han hørte om et våben med umådelige kræfter.
Lysets Sværd.
Ifølge sagnet kunne kun sværdet ophæve forbandelsen og fordrive mørket.
Men på trods af deres anstrengelser
kunne hverken kongen eller hans mænd vriste sværdet ud,
for der var intet håb tilbage i dem.
I desperation afholdt man en turnering
for at finde en kriger, der var værdig til at trække sværdet ud.
De største, stærkeste og modigste krigere kom fra hele landet,
men det var den mindste af dem alle, for hvem sejren var skæbnebestemt.
Han fik klø, men knækkede aldrig.
Han nægtede at give op og rejste sig igen og igen,
drevet af en tro, som intet slag kunne ryste.
Hans tapperhed gav folket en gnist af håb,
og til sidst kunne de juble over hans sejr.
Den tapre sejrherre havde ophævet forbandelsen og befriet sværdet.
Og folket, unge som gamle, lærte,
at for at fordrive mørket må vi tro
på lyset.
Det er så fedt. Jeg elsker udklædningsfester.
Evigtlys er mere end bare en fest, Jo.
Det er højtid i spillet, som vi også fejrer på kontoret.
Det er næsten ligesom nytår, men meget bedre.
Der er lækker mad. Der er LARP-turnering.
"LARP" Hvad er "LARP"?
Liverollespil. Simuleret kamp.
Skumgummisværd og den slags.
Og gæt, hvem der vandt sidste år.
-Ian. -Det kunne han tænke sig.
-Lou? -Gæt igen.
-Poppy. -Mig, Jo. Jeg vandt.
Jeg vandt hele lortet.
Sejt. Er slag i hoved og skridt tilladt, eller er det pattebørnsregler?
Nej, hør nu her, Jo.
Ian vil have, at første dag tilbage på kontoret skal være god.
Vi skal ikke skade folk.
Dagen i dag handler om magi.
-Wow. -Nemlig.
Hør efter!
Ti for jeres konge og dronning.
-Mine loyale undersåtter. -Vores.
Vores loyale undersåtter. Alt for længe er vi sygnet hen i mørket.
Seriøst, det har været et lorteår.
-Men i dag vil jeg finde... -Vi.
I dag vil vi finde en vinder,
som skal drage Lysets Sværd.
Og fordrive mørket!
I dag er det Evigtlys.
Hurra!
Endelig er natten forbi.
Og en ny dag kan begynde!
Hvor er vores ceremonimester?
Er den tændt? Hvor er lydknappen?
C.W. Vi hører Dem klar og tydeligt.
Ja.
Den store vesir sidder her og vesirer fra sit hjem
efter anmodning fra Hendes Majestæt, Den Alt For Forsigtige.
Vi kan ikke udsætte en nationalskat for fare, kan vi vel?
Vores dronning er vis og retfærdig.
Hans ego er stærkere end hans immunforsvar.
Hurra!
En varm velkomst til alle, der vil vise, hvad de dur til.
Hvis din sværdarm er stærk, og dit sind rent,
så indrids dit navn i den tapres sten.
Og skriv under på ansvarsfraskrivelsen.
Hurra! Ja, husk nu at skrive under.
Ja, vi hæfter ikke for skader.
Kom og skriv under, nørder.
Er Carol fuld?
Det er ikke Carol. Det er Mosekonen.
Alle har en karakter.
Men ja, hendes karakter er glad for sangria.
Ved du hvad? Det er fint.
Det er en del af legen. Ingen er sig selv i dag.
Brad, hvorfor er du ikke klædt ud?
Jeg er klædt på. Til at arbejde.
-Hvem er du? -Jeg er Albrecht den Uskyldige.
-Så du er jomfru? -Nej, jeg er ikke...
Jeg troede, det var rollespil.
Jeg beklager meget, min fyrste.
Du godeste.
Misundelse er en grim ting.
Pop, hvad laver du? Vi skal til at starte.
Jeg er ved at tage udstyr på.
Hvad? Du skal ikke slås. Du er chef nu.
Chefer slås ikke.
Har du ikke lagt mærke til, at jeg aldrig er med?
Fordi du er bange for at tabe og blive til grin.
Jeg kunne tæve hver og en af dem,
der arbejder her, i en nærkamp.
Men det gør jeg ikke, for Evigtlys handler ikke om mig.
Men du har skabt det og udnævnt dig selv til konge.
-Ellers giver historien ingen mening. -Jøsses.
Jeg overvejede at være en gud,
men en konge passer bedre ind i universet.
-Er det bedre med en gud? -Jeg er ligeglad. Jeg vil slås.
Det går altså ikke. Højtiden er til ære for dem.
Det er en chance for at lægge året bag sig og starte på en frisk.
"Endelig er natten forbi, og en ny dag kan begynde."
Nåh ja. Grunden til, du ikke er med i turneringen,
er, at du går op i medarbejderpleje,
og ikke fordi du er bange for at blive ramt af min ildkugle.
Overgiv dig.
Du var bare heldig. Jeg har ikke varmet op.
Kongen må ikke vinde. Det er der ingen, der ønsker.
De vil have en underdog. De vil have Rudy.
Rudy? Fra hvilken afdeling?
Rudy arbejder ikke her. Jeg taler om filmen, for fanden.
Pointen er, at vinderen skal være en, man ikke regner for noget.
Sære Meg vandt for nogle år siden.
I 2018 var det Lille Paul.
For guds skyld, David vandt sidste år.
-Tænk, at de hoppede på den. -Ja.
Vent, hvad mener du?
Jeg snyder. Hvert år udvælger jeg den, man mindst regner med,
og så sørger jeg for, personen vinder.
Dermed får alle en følelse af, at de også kan vinde.
Men det kan de ikke?
Nej, selvfølgelig ikke. Men det tror de,
og det er det magiske ved Evigtlys.
Okay, jeg er med.
Og grunden til, jeg aldrig har vundet,
er, at jeg ikke er en kæmpetaber.
-Ja. -Ja.
-Så siger vi det. -Du har ret. Jeg skal ikke være med.
Jeg kunne risikere at vinde, fordi jeg er så fysisk stærk.
Der kan du se. Det er den magi, jeg taler om.
Du tror, du kan vinde en fysisk konkurrence.
Det kan du naturligvis ikke, men det tror du.
-Ja, jeg er ligesom dig nu. -Du er ikke ligesom mig.
Jo, jeg er en kvindelig konge.
Det hedder en dronning.
Hvor hårdt blev du ramt?
Lorder og ladies, træd nærmere, og skyd hjertet op i livet,
for nu begynder Daggrysturneringen.
Først har vi Høje-Paulious Aurelious
mod Evi den Ensomme.
-Flot. -Jeg har trænet flittigt.
Jeg vil blot ære denne hellige dag.
Er duellanterne klar? Sæt i gang!
-Satans også. -Det var satans.
Jeg er død.
Jeg har betalt $40 for det kostume.
Er det hende, der skal vinde? En tester er den perfekte underdog.
Ja, men ikke hende der. Hun er så irriterende.
Nu, hvor jeg har jeres opmærksomhed, vil jeg gerne tale om noget vigtigt.
Jeg ved, vi skal more os i dag,
men jeg har lagt mærke til, vi smider meget mad ud.
-Det er ikke så smart... -Ja, hun er vanskelig.
Ja. Men du var tæt på.
Det bliver en tester, men ikke hende. Det bliver hende der.
Meget mere tiltalende, ikke?
Jo, men hun kan ikke vinde. Hun slås ikke. Hun er præst.
-Mener du det? -Ja.
Hvem møder op til en tvekamp som healer?
Aner det ikke.
Vent, jeg har en idé.
Hvad er bedre end én vinder?
To.
Hør efter, lorder og ladies. Jeres dronning har en meddelelse.
Efter grundig overvejelse har jeg besluttet...
-Vi. -Vi har besluttet
at ændre turneringens format.
-Fra nu af bestemmer jeg... -Bestemmer vi.
Vi. Det er så nemt at sige, men det føles bare bedre at sige "jeg."
-Menneskelig natur. -Undskyld, hvad foregår der?
Hold så kæft!
-Jeg har ikke... -Fra nu af
bestemmer vi, at kampene skal udkæmpes to mod to.
Ændrer I reglerne?
Ja. Stol på os. Det bliver sjovere.
I kan finde jeres partner på skemaet.
I kan ikke ændre reglerne midt i turneringen. Det er uretfærdigt.
-Du er med den anden tester. -Det bliver par.
-Vi kæmper i par. -Vent. Nej. Hvad?
Du er med i turneringen. Kom nu.
Hvad siger du, Liliana den Røde? Klar til at sparke røv?
Jeg kan ikke slås. Jeg er præst. Præster sparker ikke røv.
De heler røv. Det er nyttigt i kamp.
-En røvhealer? -En mytisk proktolog.
-Lad os hele noget røv. -Sådan!
Nej!
Det må I ikke gøre mod mig.
Jeg har en chance for at vinde, og det ved I.
Hør nu her, Jo. Han har klaret sig godt før.
Giv ham en chance.
-Ro på, du får dine drab. -Får jeg mine drab?
Søde Jo, du skal nok få dræbt en masse.
Uendeligt mange, når vi er færdige. Bare rolig.
Må jeg bade i mine fjenders blod?
Du må drikke det, hvis du har lyst.
Det ville jeg nok ikke, af mange grunde.
Men smør dig ind i det.
-Stoler du på mig? -Jeg stoler på dig.
-Og hurra. -Hurra.
Hvad gik det ud på?
Den galning må ikke vinde,
så jeg stækkede hende.
Jeg er en so, jeg er en elsker
Jeg er et barn, jeg er en moder
Jeg er en synder
Jeg er en engel
For pokker. Bliv der mens jeg tisser
Så det er her, den triste fantasi møder den slappe virkelighed.
Ved du hvad, Brad?
Det er let at stå på sidelinjen og lave sjov,
-men ved du, hvad der er svært? -At respektere dig efter i dag?
At være sårbar.
Fremfor at leve sit liv på det, Brené Brown kalder "de billige sæder."
Aldrig hørt om hende.
Seriøst? Har du aldrig hørt om Brené Brown?
Det forklarer en del.
Jeg sender nogle links. Hun vil forandre dit liv.
Nå, men...
Evigtlys er ikke bare en højtid.
Det er et håb om, at uanset hvor sort det ser ud,
så er vi alle i stand til at træde ind i lyset.
Træd ind i lyset.
Du har tis på kjolen.
Det er en tunika.
Pis, du har ret.
Hey, jomfru! Kom så. Der skal udgydes blod.
Okay. Jeg...
-Nu! -Fint.
Turneringen fortsætter med den frygtede Bøddel og Albrecht den Uskyldige.
Godt, Bøddel. Albrecht den Uskyldige her vandt sidste år,
-så bare lyt til mig og... -Sæt i gang!
For satan!
Hov, hov.
Rolig nu, vi vandt.
-Du godeste. -Jøsses.
Bødlen og Albrecht den Uskyldige vinder duellen.
Er det ikke det, I vil have?
Er I ikke underholdt?
Nå, så fandt vi skurken. Det er helt sikkert.
Nu venter vi bare på, at heltene dukker op.
Præcis.
Ildkugle!
Jeg er okay. Jeg har det fint.
Hurra!
Den frygtløse duo,
Evi den Ensomme og Liliana den Røde...
...møder Albrecht den Uskyldige
og den blodtørstige Bøddel.
-Er du klar, Albrecht? -Ja da.
Du taler til den forsvarende... Jeg tænkte nok...
Stop.
Hvad sker der? Du skal i kamp.
Jeg får tæv. Det er ikke fedt.
Du må slå igen, David. De er dine modstandere.
Det er Jo, jeg taler om. Hun er alt for voldsom.
Ved I hvad?
Jeg har fået nok.
Jeg gider ikke mere. Jeg trækker mig.
Vent, du kan ikke trække dig. Sådan kan det ikke ende.
Brené Brown siger, at når ens sårbarhed
forhindrer en i at være glad, er det i orden at sige fra.
Hvem?
Helt ærligt. Kender du heller ikke Brené Brown?
-Kender du Brené Brown? -Nej.
Det var da utroligt. Ved I hvad?
Det forklarer en hel del.
Det forklarer en del. Jeg sender jer allesammen links.
Det er nok.
Den forsvarende mester trækker sig. Det er ikke sjovt mere.
-Det er ikke godt, Pop. -Lad ham få en pause.
Vi kan overtale ham.
Nej, så skal han slås med en skade. Så bliver han underdog.
De vil heppe på ham, som var han Kerri Strug.
Du aner ikke, hvem Kerri Strug er.
Du bliver så vred, hvis jeg siger det. Er det en film?
Den olympiske mester Kerri Strug var en... Nej, glem det.
Glem det.
Vi må finde en ny skurk.
Jeg har en idé.
Brad, du er nødt til at kæmpe.
Hvordan gør du det?
I er så forudsigelige.
Du skal bare gå ind og gøre det færdigt.
Det er dumt, og jeg hader det.
Vi ved godt, du synes det er dumt,
men det betyder meget for dem.
Det har været et virkelig hårdt år,
og medarbejderne fortjener at få en god dag på kontoret.
De har mødt megen modgang, men de har aldrig givet op.
De haltede tilbage på måtten og gav den hele armen.
Nu skal de bare klare landingen ligesom...
-Rudy. -Pis!
-Nej? -Hun kender ikke Kerri Strug.
-Fint, så gør jeg det. -Sådan!
-Tak. -Tak.
På en betingelse.
Hvis jeg vinder, dropper I Evigtlys for altid.
Hvad siger I?
-Hvorfor er du sådan? -Hvorfor?
Blev du ikke krammet som barn?
Det er dumt, jeg hader det, og det skal slutte. Hvad siger I?
-Hurra. -Hurra.
En ny udfordrer er trådt ind i ringen.
En fæl slyngel, som snildt kan måle sig med sin skurkagtige partner.
Navnet er...
Brad.
Brad hvad?
Brad fra monetarisering.
Helt ærligt. Tag dig sammen.
Tag det alvorligt.
Jeg er skam alvorlig.
Jeg kom på universitetet med et fægtestipendium.
Sådan.
Lad kampen begynde.
-Dø, lebbe! -Jøsses, Jo.
Det der nærmer sig en hadforbrydelse.
-"Dø, kælling"? -Det er kvindefjendsk.
Så bare "dø"?
-Fint med mig. -Det er fint.
Fint. Dø!
Liliana!
Uforskammet!
Bøddel?
Du skal dø, Jo.
Er jeg nødt til det?
-Ja. -Du er nødt til at dø, Jo.
Fint.
Jeg forbander eder! Lad ulykke hjemsøge jeres huse,
indtil døden sender jer i en ulykkelig grav,
hvor I skal kvæles i jeres børns askerester!
-Det var godt. -Fremragende død.
Fandt hun lige på det?
Tak, allesammen.
Jeg elsker det her.
-Det var så fedt. -Ja!
Jeg tror, vi vinder. Jeg tror...
Nej!
Brad. Har du slået mig ihjel?
Jeg fratog dig din handlefrihed. Det føltes godt.
Du er en nar.
Det er fint. Det er godt.
Du må hævne mig, Liliana.
Jeg kan ikke gøre det uden dig.
Jo, du kan.
Du kan godt.
Nu vil helten rejse sig.
Fint, Brad.
Kom an.
-Kom så! -Ja!
Nej. Kom nu.
-Kom nu, Dana. -Nu sker det.
-Kom nu, Dana. -Sov sødt.
Ja!
Du gjorde det!
-Ja. Tag sværdet. -Træk det ud!
Jeg gik også til bueskydning.
Liliana den Røde er død.
Vinderen er...
Brad fra monetarisering.
Har Brad vundet?
Af og til sejrer de onde.
Så er det altså slut med Evigtlys.
-Regentparret er gået med til det. -Vent. Hvad?
Mørket vil herske for evigt,
eller hvad det nu er, I nørder siger.
Sådan bliver det!
Han lyver, ikke?
Nej.
-Fandens. -Jeg fatter ikke, Brad vandt.
Det gør jeg, for det her år har været en stor nedtur.
Det mest elendige år nogensinde.
Vi kan ikke have bare én ting i fred.
Én ting!
Det er ikke et tilfælde, at det ene år, alt går galt,
-er det år, hvor du er indblandet. -Så nu er det min skyld?
Måske har vi ikke brug for en kvindelig konge.
-Det er så typisk dig. -Jeg ved det ikke.
Måske skulle dronningen have en...
Vent.
Brad har ikke slået alle endnu. Vi kan stadig slås.
Nej, Pop, jeg har jo sagt...
Ja, jeg ved det. Ingen vil have, at cheferne vinder.
Det er en dårlig historie. Men vi har ikke andre muligheder.
Det holder ikke.
Kongen kan netop ikke trække sværdet ud.
Hvad? Glem sværdet.
Vent. Forstår du ikke historien?
Selvfølgelig gør jeg det. Jeg skrev den.
Den lille mand tæver alle andre, fordi han er så sej.
Så trækker han sværdet ud af træet og gennemborer mørket,
som så går i en milliard stykker eller sådan noget.
Nej. Historien er en metafor for håb.
Mørket er fortvivlelse, og det kan kun nedkæmpes
ved hjælp af lyset.
Lyset er håb.
Okay, fint. Og hvad er sværdet så?
Sværdet er irrelevant. Men hvis jeg kender dig ret, er det en pik.
Ja.
Og man kan ikke besejre mørket med en pik.
-Jeg kan godt. -Ti stille!
Du kan ikke besejre mørket med en pik
eller ved at holde en fest eller lave aftalt spil.
Man kan kun frembringe lyset ved at tro på det.
Kampen er ikke tabt.
Evigtlys kan reddes.
Du skal bare tro på det.
Godt. Lad os gøre det.
Overgiv dig, Brad. Jeg vil nødig dræbe dig.
Nej.
Jeg er ikke længere Brad.
Og I kan ikke slå mig ihjel.
Fuck.
For jeg er ikke en kriger.
Jeg er end ikke et menneske.
Fuck!
I kan ikke flygte.
I kan ikke skjule jer.
For jeg...
...er selveste... mørket.
Kæmp ikke imod.
Overgiv dig.
Overgiv dig til mørket!
Ildkugle!
Gør det!
Nej!
Du gjorde det.
Vi gjorde det.
Fint nok, nørder.
Endelig er natten forbi!
Og en ny dag kan begynde!
Hurra!
Og dermed lettede mørket.
Kongen og dronningen frydede sig.
For selvom de vidste, at mørket ville vende tilbage,
så var denne særlige dag...
...fuld af lys.
Tekster af: Mads Moltsen